Njemačka jugozapadna Afrika

Njemačka Jugo-zapadna Afrika je bila njemačka kolonija između 1884. godine i 1920. godine. Ova kolonija se nalazila na teritoriji današnje Namibije.

 Historija 
150p|desno|mini|Adolf Lüderitz
Historija Njemačke Jugo-zapadne Afrike počinje u 1883. godini. Te godine njemački trgovac Adolf Lüderitz kupuje zemljište od vođe lokalnog plemena na teritoriji poznatom pod imenom Angra Pequeña. Zbog straha od preuzimanje njegovog zemljišta od strane Velike Britanije on 24. aprila 1884. godine stavlja svoje zemljište pod kontrolu Njemačkog carstva. 17. augusta iste godine teritorija postaje i zvanično dio Njemačkog carstva. U 1890. godini koloniji je dodata teritorija Caprivi na sjevero-istoku. Sa svojih 835 000 kvadratnih kilometara Njemačka Jugo-zapadna Afrika je bila gotovo jedan i pol put veća nego njene matica Njemačkog carstva.

150p|mini|desno|Swakopmund
Njemačka Jugo-zapadna Afrika je jedina njemačka kolonija u kojoj su se Nijemci naselili u većem broju. U 1914. godini na teritoriji kolonije je živjelo približno 12 000 Nijemaca, oko 2 000 ostalih evropljana (Englezi i Holanđani) i približno 150 000 domorodaca. Domorodoci koji su se sastojali od tri etničke skupine su od strane evropljana zvani hotentoti. 80 000 domorodaca je pripadalo etničkoj grupi Herero, 60 000 Ovambo i 10 000 Nama.

 Pad 
Prvi svjetski rat počinje u Njemačku Jugo-zapadnu Afriku 13. septembra 1914. godine kada trupe Južne Afrike vrše napad na policijsku stanicu u Ramansdriftu. Trupe Južne Afrike ubrzo ovladavaju cijelom teritorijom ove kolonije i Njemačke trupe, Schutztruppe i njihovi saveznici kapituliraju 9. jula 1915. godine u blizini mjesta Khorab. Njemački doseljenici su od strane južno afričkih vlasti bili sprovedeni u koncentracione kampove u blizini Pretorie kasnije u blizini mjesta Pietermaritzburg.

Završetkom prvog svjetskog rata teritorija pada pod kontrolu Ujedinjenog Kraljevstva. Kasnije pada pod mandat Južne Afrike. 1990. godine bivša kolonija postaje Namibija.

Danas u Namibiji živi približno 20 000 potomaka njemačkih doseljenika. Veliki broj mjesta, zgrada i preduzeća još uvijek koristi njemačka imena.

 Filatelija 

desno|mini|Marka "Yacht" Njemačke jugozapadne Afrike iz 1906. godine
Od 7. augusta 1884. godine i početka kolonijalnog vremena Njemačke na području Njemačke jugozapadne Afrike, korištene su poštanske marke Njemačkog carstva, ali su pošiljke prepoznatljive po različitim pečatima npr. (kružni pečat sa imenom OTYIMBINGUE sa datum na rubu i imenom kolonije DEUTSCH SÜDWEST AFRIKA u sredini). Marke su sa motivom orla i u nominalnoj vrijednosti od 3 pfeninnga do 2 marke. Korištene su do 1902. godine. 1897. godine izlazi prva serija od četiri marke sa motivom orla i dijagonalno utisnutim tekstom Deutsch Südwest Afrika. Nominalna vrijednost im je od 3 do 50 pfenninga. Ukupno su izašle 32 različite marke, sve do 9. jula 1915. godine i kapitulacije njemačke vojske, te pripojenja Južnoj Africi.MICHEL Deutschland-Katalog 2000/2001 Schwanberg Verlag GmbH - München 2000, Njemačka   

 Također pogledajte 
 Namibija
 Njemačko carstvo

 Reference 

 Vanjski linkovi 

 Klaus Dierkova hronologija Namibije

Kategorija:Bivše njemačke kolonije
Kategorija:Namibija
Kategorija:Njemačka jugozapadna Afrika